
Stjernen  ønsker  læserne  en 
rigtig  glædelig  jul  og  et  godt 
og  velsignet  nytaar! 


KLOSTERTRYKKERI II 


»C 


Til  kirkens  medlemmer,  missionærer 
og  venner  i  den  danske  mission! 


Vi  ville  ønske,  det  var  os  muligt  al  sende  Dem  alle 
en  personlig  julehilsen  og  sende  Dem  vore  beds  le 
juleønsker,  men  da  delte  ville  være  umuligt,  vil  vi 
herved  ønske  Dem  alle  en  rigtig  ghedelig  jul.  og  vi 
nedbeder  Gud's  rigeste  velsignelser  over  Dem  i  det 

kommende  år! 

Præsident  Edward  H.  Sorensen. 
Str.  Minnie  B.  Sorensen. 

*  Julen 

nærmer  £tg 


I  denne  jul  vil  der,  som  ved  alle  de  foregående  julehøj- 
tider,  være  smukke  dekorationer  både  i  hjemmet  og  uden- 
for hjemimet.  Vi  vil  se  dekorationer,  der  forestiller  stjer- 
nen over  Betlehem,  der  skinner  ned  på  den  fattige  krybbe, 
Jesubarnets  vugge.  Knælende  ved  denne  vugge  vil  vi  se  de 
mænd,  der  havde  bragt  deres  gaver  og  var  kommet  for  at 
tilbede  Israel's  nyfødte  konge.  Således  var  den  første  jul, 
som  englene  sang  om:  »Fred  på  jorden!  I  mennesker  vel- 
behag!« og  »Æren  være  Gud's  i  det  højeste!« 

I  verden  ude  omkring  krybben  fandtes  der  falskhed, 
intriger,  begær,  overtro,  begærlighed  og  mange  andre  for- 
mer for  råddenskab,  medens  der  i  krybben  lå  al  sandheds 
og  retfærdigheds  guddommelige  budbringer.  Han,  som 
sejrede  over  død  og  synd. 

Satans  store  magt  blev  tilkendegivet  på  mange  forskel- 
lige måder  og  på  mange  forskellige  steder,  men  her  i  kryb- 
ben lå  Han,  der  skulle  overvinde  alt  ondt  og  åbne  vejen 
for  hele  menneskeheden,  så  at  alle  kunne  overvinde  det 
onde  i  verden.  Her  lå  »Faderen's  enbårne  Søn  i  kødet«, 
som  skulle  frembære  Gud's  rige  med  sejr. 

Den  onde  kong  Herodes,  som  frygtede  fdr  at  miste  sin 
kongemagt,  søgte  efter  det  lille  Jesubarn  for  at  dræbe 
Haim,  men  tiden  var  endnu  ikke  inde  for  Hans  død.  Frel- 
sensplanen  skulle  åbenbares,  Kristi  kirke  skulle  oprettes; 
Hans  udvalgte  tolv  apostle,  halvfjerds  og  andre  skulle  ud- 
sendes for  at  forkynde  evangeliet,  og  Hans  plan  til  men- 
neskehedens frelse  skulle  fuldbyrdes.  Ikke  før  alt  detle 
var  sket,  skulle  Han  borttages  af  syndige  mennesker, 
skammeligt  hånet  og  spottet,  naglet  til  korset  mellem  to 
røvere,    lagt    i    graven,  opstået  fra  graven  på  den   tredie 

dag,  og  nu  i  dag  står  Han  for  os  som  »opstandelsen  og 
livet«. 

Lige  siden  den  første  jul  har  sundheden  og  retfærdig- 
heden, som  omkransede  den  fattige  krybbe,  påberåbt  sig 
menneskenes  agtpågivenhed,  og  dog  er  der  mange,  som  er 
blevet  overvundet  af  hans  rænkespil,  som  erklærer  sig  en 
fjende  af  Kristus,  og  som  til  stadighed  har  forsøgt  at 
frembære  Gud' s  rige  til  sin  egen  ære  og  egoistiske  formål. 

I  dag  står  det  smukke  syn  med  krybben  alter  for  os. 
Lyset  oig  sandheden  findes  dér,  og  kun  dér  alene.  Som  i 
gammel  tid  således  ser  man  også  nu  overalt  satans  onde 
gerninger,  og  som  dengang,  således  findes  der  også  nu 
mange,  som  påstår,  at  de  søger  efter  lyset,  men  som  ikke 
påvirkes  af  dette  lys,  og  de  tilbeder  heller  ikke  Ham,  som 
er  »Lysenes  Fader,  hos  hvem  der  ikke  er  forandring  eller 
skiftende  skygge«.  (Jakobs  brev,  1:  17.)  Som  dengang, 
således  er  der  også  nu  mange,  som  ikke  har  den  rette  for- 
ståelse af  vor  Frelser's  liv  og  missions  store  betydning. 
Nu  som  dengang  er  der  nogle,  som  ikke  vil  betale  prisen 
med  den  opofrelse  og  lydighed,  som  en  fuldkommen  aner- 
kendelse af  Ham  kræver,  og  nogle,  som  fornægter  Ham 
eller  som  blot  anerkender  Ham  som  en  stor  lærer.  Men 
for  dem,  som  »vandrer  i  lyset,  ligesom  Han  er  lyset«,  er 
Han  Gud's  Søn,  »opstandelsen  og  livet«,  og  Hans  blod 
renser  dem  alle  for  deres  synder. 

Præstedømmet  i  Jesu  Kristi  kirke  er  blevet  kaldet  til  at 
handle  i  Hans  navn,  til  at  tale  i  Hans  navn  og  til  at  bære 
vidnesbyrd  om  Ham,  for  at  menneskene  skulle  tro  på 
Ham,  modtage,  hvad  Han  tilbyder  dem  og  frelses  af  Ham. 
Han  tilbød  menneskene  dette  præstedømme  og  disse  vel- 
signelser, medens  Han  vandrede  her  på  jorden,  men  Han 
blev  fornægtet,  endog  af  sine  egne.  De  forholdsvis  få,  som 
anerkendte  Ham  og  som  fik  fuldmagt  af  Ham,  blev  lige- 
ledes fornægtede,  og  de  helliges  blod  har  i  lang  tid  råbt 
fra  jorden  mod  retfærdighedens  forfølgere. 

De  modstridende  magter  rundt  om  i  verden  har  alle  haft 
deres  indflydelse  på  den  måde,  hvorpå  julen  er  blevet 
fejret  i  mere  end  nitten  hundrede  år. 

Der  findes  dem,  for  hvem  julen  er  en  tid  med  taksigel- 
se, gudsdyrkelse  og  gaver  lil  minde  om  vor  Frelser' s  fød- 
sel. Der  er  dem,  for  hvem  juletiden  betyder  uddeling  og 
modtagelse  af  gaver,  men  som  ikke  har  megen  tanke  til- 
overs for  den  egentlige  mening  med  at  give  gaver.  For 
nogle  er  det  en  tid  til  overdrivelse  og  lystighed  uden  nogen 
som  helst  tanke  for  julens  oprindelse  eller  dens  store  be- 
tydning for  menneskeheden,  en  tid  med  drikkegilder  og 
selskaber  med  overdreven  lystighed  og  løsluppenhed.  Kir- 
ken's  medlemmer  skulle  bevare  denne  højtids  store  be- 
tydning! 

Vor  Frelser's  missions  vigtige  betydning  er  atter  blevet 
åbenbaret,  gengivelsen  af  evangeliet  i  dets  fylde  og  genop- 
rettelsen af  Jesu  Kristi  kirke  har  fundet  sted.  Vor  Herre, 
Jesu  Kristi  fødsel,  opofrelse  og  opstandelse  er  alvorlige 
realiteter.  Han  har  i  disse  dage  åbenbaret  sig  fra  himlen, 
og  Faderen  har  erklæret,  at  Han  er  »min  Søn,  den  elske- 
de«. Der  har  ligeledes  i  vore  dage  været  udsendt  budbrin- 
gere fra  Ham  for  at  forkynde  Hans  vilje  og  genoprette  det 
hellige  præstedømme  efter  Gud's  Søns  orden,  den  (myndig- 
hed, der  er  nødvendig  og  kræves  for  at  prædike  evangeliet 
og  forrette  dets  frelsende  ordinancer  for  hele  menneske- 
heden. 

Ville  det  ikke  være  mest  passende  for  ethvert  medlem 
af  Jesu  Kristi  kirke  af  sids te-dages  hellige  i  denne  jul  og 
ved  alle  andre  julehøjtider  at  tilbringe  denne  årets  største 
højtid  med  taksigelse,  uddeling  af  gode  gaver  og  med  den 
sande  tilbedelsens  ånd?  Skulle  det  ikke  være  en  højtid, 
hvor  vi  opbygger  vore  børns  og  vor  næstes  tro,  idet  vi 
hjælper  dem  til  at  få  en  bedre  forståelse  af  julens  store 
betydning?  Verden  vil  ikke  tilfulde  forstå  julens  sande 
ånd,  før  denne  Kirke's  medlemmer  bringer  dem  det  store 
budskab.  Burde  ethvert  medlem  ikke  ved  denne  højtid 
genindvie  sit  liv  til  sandhedens  sag  —  den  sag,  for  hvil- 
ken vor  himmelske  Fader  sendte  og  gav  sin  enbårne  Søn? 
De  fleste  synes  at  være  opmærksom  på  dette  store  ansvar 
og  den  vidunderlige  anledning,  som  Kirken's  medlemmer 
har  som  et  hele  og  ligeledes  individuelt.   Hvorfor  ikke  lade 

hvert  medlem  ved  adlydelse  af  retfærdighedens  principper 
gøre  denne  jul  til  den  mest  glædebringende  jul  i  sit  liv 
ved  at  huske  på  den  dybe  betydning  af  Jesubarnets  mis- 
sion! 

|  KIRKEN  UDE  OMKRING  .  .  .  ] 

Brigham  Young's  sidste  efterlevende  datter,  Mrs.  Mabel 
Y.  Sanborn,  er  død  81  år  gammel.  Begravelseshøjtidelig- 
heden  blev  afholdt  i  Assembly  Hall  på  tempelpladsen  i  Salt 
Lake  City.  Ældste  John  A.  Widtsoe  af  De  tolv  apostle's 
råd,  som  ledte  højtideligheden,  fremhævede,  at  ved  Mrs. 
Sanborn's  død  var  samtidig  en  af  de  sidste  forbindelser 
med  pionertiden  i  Utah's  historie  gået  bort. 

Den  første  Cherokec  indianer-missionær  kaldet  til  mis- 
sionær. James  Arnold  Cooper  er  den  første  indianer,  som 
er  blevet  kaldet  til  missionær  fra  Cherokee  indianerreser- 
vatet i  staten  North  Carolina.  Han  ankom  til  de  sidste- 
dages hellige's  missionshjem  den  2.  oktober  for  her  i  nogle 
dage  at  forberede  sig  til  sit  kald  i  de  nordvestlige  staters 
mission. 

En  sidste-dages  hellig  som  borgmester  i  Calgary.  Alber- 
ta, som  er  den  af  Kanada's  provinser,  der  for  øjeblikket 
har  et  meget  stort  opsving  på  grund  af  den  megen  olie, 
der  er  blevet  fundet  i  jorden  dér,  har  i  dens  andenstørste 
by,  Calgary,  en  sidsle-dages  hellig  som  borgmester.  Do- 
nold  Hugh  Mackay  regnes  af  byens  borgere  som  en  af  de 
mest  fremtrædende  og  bedste  borgmestre  i  hele  Kanada. 

Til  alle  grensf orstanderskaber ! 

Da  juleaften  i  år  falder  på  en  søndag,  foreslår  vi,  at  de 
grene,  hvor  det  måtte  ønskes,  afholder  en  eftermiddags- 
gudstjeneste  søndag  eftermiddag,  kl.  16.00 — 17,30. 

Lad  os  benytte  denne  gudstjeneste  til  at  fremføre  et 
passende  og  opbyggende  program,  hvis  emne  er  bygget  op 
over  Frelseren's  fødsel! 

Missionens  præsidentskab. 

Grethe  Skov  og  julen 

Af  J  a  n  i  c  e  O  1  s  o  n. 

Grete  Skov  sprang  hurtig  ud  af  sin  vogn,  som  hun  netop 
havde  kørt  op  foran  sit  smukke  og  luksuriøse  hjem,  som 
var  omgivet  af  en  stor,  næsten  parklignende  have.  Hun 
trak  sin  kostbare  pels  tættere  sammen  om  sig.  »Jeg  kan 
ikke  forstå,  at  det  absolut  skal  sne  så  meget.  Jeg  ville 
ønske,  far  ville  foreslå,  at  vi  rejste  en  tur  til  syden,  sålæn- 
ge disse  kolde  vintermåneder  varer  ved  her.« 

Inden  hun  åbnede  hoveddøren,  standsede  hun  et  øjeblik. 
»Hvis  jeg  nu  bare  kunne  slippe  ovenpå,  før  far  begynder 
at  tale  om  sin  idé  med  at  bringe  tre  børn  fra  hjemmet  for 
forældreløse  børn  herhjem  i  julen.  Hvorfor  skulle  vi  dog 
begynde  at  lave  vort  hjem  om  til  et  tilholdssted  for  de 
simple  unger?« 

Da  hun  var  kommet  ind  i  hallen,  tog  hun  pelsen  af  og 
rakte  den  til  den  gamle  stuepige,  som  trofast  havde  arbej- 
det i  hjemmet  i  de  mange  år.  Hun  prøvede  at  slippe  hur- 
tigt forbi  faderen,  som  netop  var  ved  at  telefonere,  men 
da  han  fik  øje  på  hende,  sluttede  han  hurtigt  samtalen  og 
udbrød:  »Åh,  er  du  der,  Grete!  Jeg  ville  gerne  have,  at 
du  lige  så  træet.  Det  er  et  stort  træ,  så  vi  må  have  det 
stående  på  gulvet.  Alle  de  andre  år  har  vi  blot  nøjedes 
med  at  købe  et  lille  juletræ  til  at  stå  på  bordet.« 

»Åh  nej,  far!«  udbrød  Grete,  »jeg  kan  slet  ikke  se  nogen 
grund  til,  at  du  gør  sådan  noget  —  huset  vil  komme  til  at 
ligne  en  hel  granskov,  og  desuden  passer  et  lille  træ  bedre 
til  møblerne;  men  jeg  tror  nok,  jeg  kan  købe  et  andet. 
Jeg  skal  nok  tage  mig  af  det,  far  —  det  behøver  du  ikke 
at  bekymre  dig  om.« 

»Nej!«  svarede  hr.  Skov,  »børnene  valgte  selv  dette 
træ,  så  derfor  købte  jeg  det,  og,  kære  Gretemor,  det  bliver 
stående  her!« 

Grete's  øjne  skød  lyn,  så  vred  var  hun.  »Det  er  da  ikke 
din  mening,  at  du  virkelig  vil  fuldføre  din  plan.  Jeg  har 
inviteret  Jørgen  til  middagen,  og åh,  hvor  kunne  du 

dog?«  Hurt  for  op  ad  trappen  og  smækkede  døren  hårdt 
i  efter  sig. 

Hr.  Skov  sukkede  bedrøvet  —  var  det  alligevel  ikke  det 
rette,  ihan  havde  gjort?  Hvis  blot  Marie  havde  levet  længe 
nok  til,  at  hun  kunne  have  overbevist  Grete  om,  at  penge 
ikke  er  alt,  selvom  del  kan  være  en  stor  nødvendighed 
mange  gange!  Penge  havde  aldrig  fået  magt  over  Marie; 
hele  sit  liv  havde  hun  forstået  at  dele  med  andre,  de  rige 
såvel  som  de  fattige.  Hun  var  elsket  af  alle,  som  kendte 
kende.  Hun  døde  ganske  pludselig,  det  syntes  som  en 
drøm  nu,  syv  år  efter. 

Han  havde  prøvet  at  gøre  sit  bedste  for  Grete,  han  hav- 
de elsket  hende  og  givet  hende  alt,  hvad  man  kunne  købe 
for  penge.  Han  vidste,  at  hun  ønskede,  han  skulle  opgive 
sin  plan  fuldstændig,  og  det  havde  også  været  hans  me- 
ning; men  da  han  var  kørt  ud  til  børnehjemmet,  havde  de 
tre  børn,  Hans,  Flemming  og  Birte,  taget  imod  ham  med 
stormende  jubel! 

Forstanderinden  for  hjemmet,  fru  Beck,  havde  fortalt 
ham  om,  hvorledes  børnene,  da  de  den  foregående  aften 
var  ude  at  gå  en  tur  for  at  se  alle  lysene  og  juleudstillin- 
gerne i  forretningsvinduerne,  havde  set  så  mange  jule- 
træer, som  var  til  salg  rundt  om  på  gaderne.  De  havde  ud- 
peget sig  det  træ,  de  syntes  allerbedst  om,  og  efter  at  have 
talt  frem  og  tilbage  om  det  et  stykke  tid,  havde  hun  bedt 
juletræsmanden  om  at  stille  det  til  side.  Hun  håbede  nu. 
at  hr.  Skov  ikke  ville  tage  det  ilde  op,  men  det  havde  væ- 
ret hende  umuligt  at  modstaa  børnene,  da  hun  så,  hvor 
begejstrede  de  var  for  det  træ.  Hun  kunne  let  forestille 
sig  deres  store  glæde,  når  de  så  deres  træ  stå  så  fint  og 
pyntet  juleaften.  Efter  at  have  fortalt  ham  om  alt  dette, 
gik  forstanderinden  omsider  over  til  at  spørge  ham,  om 
der  var  noget  særligt,  han  ønskede,  siden  han  var  kom- 
met hele  vejen  derud.  Det  var  ham  umuligt  at  fortælle 
hende  den  egentlige  årsag  til  sit  besøg,  så  han  sagde,  at 
han  blot  ønskede  at  være  sikker  på,  at  alt  var  i  orden,  så 
han  kunne  komme  og  hente  børnene  juleaften  ved  halv- 
seks tiden. 

At  Jørgen  skulle  komme  var  noget,  han  ikke  havde  reg- 
net med.  Jørgen  var  en  ung  læge,  som  Grete  fuldkommen 
havde  tabt  sit  hjerte  til.  I  den  senere  tid  havde  det  dog 
set  ud,  som  om  han  ville  holde  sig  lidt  på  afstand  af  hen- 
de. Grete  havde  ment,  at  han  skulle  nedsætte  sig  som 
læge  i  den  mere  eksklusive  del  af  byen,  så  han  kunne  få 
»den  helt  rigtige  slags  mennesker«  som  sine  patienter. 

»Der,  hvor  jeg  praktiserer  nu,  føler  jeg  mig  hjemme  — 
mellem  almindelige  mennesker,«  havde  Jørgen  smi- 
lende svaret. 

Hr.  Skov  vidste,  at  Jørgen  også  var  fast  besluttet  på  at 
blive  i  dette  distrikt,  og  han  vidste  også  hvorfor.  Jørgen 
ønskede  at  hjælpe  de  mennesker,  som  virkelig  trængte  til 
hans  hjælp,  han  var  ikke  blot  interesseret  i  penge.  Hvis 
blot  Grete  ville  forsøge  at  rette  sig  efter  hans  indstilling, 
så  ville  det  hele  være  meget  bedre  for  hende. 

De  næste  par  dage  gik  meget  hurtigt  —  hr.  Skov  havde 
travlt  med  at  købe  legetøj  til  julegaver,  det  forekom  ham 
at  være  meget  længe  siden,  at  han  havde  følt  en  sådan 
glæde  ved  at  gøre  juleindkøb.  Han  gik  fra  den  ene  for- 
retning til  den  anden.  Han  kunne  ikke  blive  enig  med  sig 
selv  om,  hvilken  dukke  han  bedst  kunne  lide:  den  med 
den  blå  kjole  og  de  brune  øjne  eller  den  med  den  lyserøde 
kjole  og  de  blå  øjne.  Til  slut  besluttede  han  sig  til  at  tage 
dem  begge.  Han  gemte  alt  legetøj  nede  i  kælderen.  Grete 
ville  sandelig  få  et  chock,  hvis  hun  så  alt  dette!  Hvor  ville 
han  ønske,  at  det  var  lige  så  let  at  finde  en  julegave  til 
hende  som  det  var  at  finde  på  noget  at  købe  til  børnene. 
Men  det  var  så  godt  som  umuligt,  for  hun  havde  allerede 
alt,  hvad  der  var  værd  at  have. 

Grete  havde  holdt  det  ud  så  længe,  som  det  overhovedel 
var  hende  muligt.  Hun  var  overbevist  om,  at  faderen  ikke 
vidste,  hvad  han  gjorde  i  dette  tilfælde.  Hun  ville  se  at  få 
sat  en  stopper  for  hele  denne  komedie!  Hun  kørte  ud  til 
børnehjemmet.  Ih,  du  godeste!  hvor  så  der  ud!  Alle 
væggene  var  så  grå  og  triste.  Det  var  vist  bedst,  at  hun 
fik  dette  overstået  hurtigst  muligt.  Forstanderinden  kom 
hen  imod  hende.    »Jeg  er  Grete  Skov,  og « 

»Åh  ja,  frk  Skov,«  udbrød  forstanderinden,  »jeg  har  så 
ofte  læst  om  Dem  i  bladene,  De  synger  så  smukt.  Jeg  læste 
i  et  af  bladene  om,  at  De  nylig  har  studeret  musik  i  Frank- 
rig i  10  måneder.  Jeg  har  altid  beundret  Dem  for  Deres 
dejlige  stemme,  og  det  har  altid  været  mit  ønske  at  få  lov 
til  at  træffe  Dem  engang  og  lære  Dem  bedre  at  kende. 
Hvis  De  blot  vidste,  hvor  tanken  om  at  skulle  ud  til  Deres 
hjem  har  hjulpet  disse  børn;  de  er  lige  ved  at  være  fær- 
dige. De  kommer  vist  en  lille  smule  for  tidligt,  men  vil 
De  ikke  sidde  ned  et  øjeblik,  så  vil  jeg  hente  dem.« 

Grete  satte  sig  ned,  hun  havde  aldrig  før  i  sit  liv  følt 
sig  så  ulykkelig.  Hun  havde  ikke  været  i  stand  til  at  få 
eet  ord  indført.  Nå  ja,  så  snart  børnene  kom  ned,  ville 
hun  blot  fortælle  dem,  at  hun  var  meget  ked  af  det,  men 
der  var  sket  noget  ganske  uventet,  så  de  kunne  alligevel 
ikke  tage  dem  ud  til  hendes  hjem. 

Der  var  flere  kontordamer,  som  arbejdede  i  det  værel- 
se, hvor  Grete  sad,  og  de  var  alle  travlt  beskæftigede  med 
at  skrive  på  maskine  og  rydde  op,  så  der  var  temmelig 
megen  støj  derinde.  Hun  kunne  høre  en  stemme,  som  fore- 
kom hende  meget  bekendt,  sige,  at  et  af  børnene  skulle 
have  en  bestemt  medicinkur,  som  børnehjemmet  ikke  var 
i  stand  til  at  betale. 

Netop  i  dette  øjeblik  kom  de  tre  børn  leende  ned.  Hun 
kunne  ikke  undgå  at  lægge  mærke  til,  hvor  bleg  Birte  så 
ud,  det  måtte  være  hende,  herrestemmen  havde  talt   om. 

Børnene  flokkedes  ivrige  omkring  hende.  Hun  prøvede 
at  tale,  men  hun  kunne  ikke  få  eet  ord  frem.  Det  var  som 
om  en  eller  anden  magt  holdt  hendes  mund  lukket. 

Lidt  efter  opdagede  hun,  at  hun  var  i  færd  med  at  bære 
den  lille  Birte  ud  til  vognen,  mens  drengene  løb  om  kap 
ud  til  vognen.  Hele  vejen  hjem  talte  og  lo  de  og  syntes 
at  være  godt  tilfredse  med  alting.  På  en  eller  anden  måde 
var  hun  i  stand  til  at  besvare  alle  deres  mange  spørgsmål. 
De  ville  vide,  om  hun  troede,  julemanden  kunne  finde 
dem. 

Da  de  nåede  hjem,  stod  de  stille  og  betragtede  med  strå- 
lende øjne  træet,  deres  træ,  som  stod  så  smukt  dér  midt 

på  gulvet  og  helt  oplyst  af  de  mange  julelys.  Og  alle  de 
mange  fine  julepakker  under  det!  Næe,  hvor  var  der 
mange! 

»Lad  os  synge  »Glade  jul,  dejlige  jul«,  den  har  vores 
doktor  lært  os  at  synge.  Han  er  saa  rar,«  sagde  Hans, 
idet  han  hoppede  højt  i  vejret  af  glæde. 

Da  de  stod  samlet  rundt  om  klaveret,  kom  Jørgen  ind. 
Hans  øjne  viste  tydeligt  hans  forundring  —  gjorde  Grete 
nar  ad  ham? 

Birte  var  den  første,  der  opdagede  ham  og  løb  hen  til 
ham  fulgt  af  de  andre.  Alle  tre  talte  de  i  munden  på  hin- 
anden. 

Da  støjen  omsider  stilnede  lidt  af,  forklarede  JøTgen, 
hvorledes  han  havde  indvilliget  i  at  være  børnehjemmets 
læge. 

Grete  kæmpede  for  at  holde  tårerne  tilbage.  Hun  havde 
ikke  ønsket,  at  børnene  skulle  komme,  fordi  Jørgen  kom 
og  af  frygt  for,  hvad  han  skulle  tænke,  og  dér  havde  han 
frivilligt  indvilliget  i  at  hjælpe  dem,  han  havde  endog  lært 
dem  at  synge  julesangene.  Hvor  havde  hun  dog  taget  fejl! 
Hun  vidste  nu,  hvad  det  ville  sige  at  holde  jul! 

Jørgen  kom  hen  imod  hende.  »Du  har  sandelig  den 
rette  juleånd  hos  dig,  kære.  Det  var  ikke  alle,  som  ville 
gøre  dette  for  tre  forældreløse  børn,  selvom  de  havde  råd 
til  det.« 

Gennem  tårer  så  Grete  den  smalle  guldring,  Jørgen  satte 
på  hendes  finger. 

Hr.  Skov  huskede,  hvorledes  hans  hustru  og  han  for 
tyve  år  siden  havde  bragt  en  lille  hvid  bylt  hjem  ude  fra 
hjemmet  for  forældreløse  børn  —  deres  vidunderligste 
julegave   i   hele   deres    liv,    en   julegave,    som   bar   navnet 

Grete. 

(Oversat  fra  „The  Improvement  Era"). 

Ifleddelelse  fca  missionens  pccesidentskab. 

Det  glæder  os  at  kunne  meddele,  at  der  i  den  danske 
mission  er  blevet  udarbejdet  et  lektie-kursus  til  oplæring 
af  lærere  og  lærerinder.  Vi  håber,  at  dette  kursus  vil  være 
til  hjælp  for  enhver  lærer  og  lærerinde  indenfor  hjælpe- 
organisationerne og  præstedømmet,  således  al  de  kan  give 
lektierne  på  en  bedre  og  mere  effektiv  måde.  Dette  kursus 
består  af  12  lektier,  der  omhandler  fremgangsmåder  og 
hjælpemidler  ved  undervisningen,  og  de  skulle  gives  ved  de 
månedlige  grens-funktionærmøder.  Der  skulle  mindst  an- 
vendes 40  min.  hertil  ved  hvert  af  disse  møder,  hvor  man 
kan  diskutere  disse  grundregler  for  undervisning  af  klas- 
ser. Grensforstanderne  anmodes  om  at  udtage  den  bedste 
lærer  (-inde)  i  grenen  og  sørge  for,  at  dette  arbejde  med  at 
undervise  grenens  lærere  og  lærerinder  bliver  en  vigtig 
del  af  de  månedlige  grens-funktionærmøder.  Der  findes 
een  lektie  til  hver  af  årets  tolv  måneder,  og  de  skulle  påbe- 
gyndes i  januar  1951.  Der  vil  i  nærmeste  fremtid  blive 
udsendt  to  eksemplarer  af  disse  lektier  til  alle  grensfor- 
standere.  Udtag  Deres  lærer(-inde)  til  dette  kursus  NU,  og 
.giv  ham  (hende)  god  tid  til  at  forberede  disse  så  vigtige 
lektier. 

Grenskonferencer : 

Der  vil  blive  afholdt  følgende  grenskonferencer  i  den  danske 
mission: 

Den  14.  januar,  1951  —  Odense,  Århus,  Frederikshavn. 

Den  21.  januar,  1951  —  Kobenhavn,  Fredericia,  Silkeborg. 

Den  28.  januar,  1951  —  Middelfart,  Vejle,  Hjørring. 

Den  11.  februar,  1951  —  Slagelse,  Kolding,  Herning. 

Den  18.  februar,  1951  —  Nyborg,  Randers,  Ålborg. 

Den  25.  februar,  1951  —  Esbjerg,  Horsens,  Skive. 

Den  følgende  plan  over  møderne,  som  afholdes  konference- 
søndagen, vil  blive  fulgt: 

Kl.     8,00  —  Møde  for  grensforstanderskabet. 

Kl.     9,00  —  Møde  for  velfærdskomiteens  funktionærer. 

Kl.  10,00  —  Søndagsskole. 

Kl.  19,00  —  Aftengudstjeneste. 

Det  foreslås,  at  der  lørdag  aften  umiddelbart  før  grenens  kon- 
ference afholdes  en  fest  af  en  eller  anden  art  til  fordel  for  gre- 
nens budgetfond. 

Velfærdsplanen 


Under  ledelse  af  Århus  grens  velfærdskomité  afholdtes 
der  den  19.  september  en  fest  i  kirkebygningen  med  det 
formål  at  forøge  forrådet  af  varer  i  velfærdsplanens  vare- 
lager og  for  samtidig  at  gøre  søskende  bedre  bekendt  med 
velfærdsarbejdets  egentlige  formål. 

Da  denne  fest  blev  afholdt  med  det  formål  at  forøge 
forrådet  af  varer  i  varelageret,  så  var  det  tilladt  at  med- 
bringe alt,  hvad  der  kunne  være  af  hjælp  hertil  såsom  be- 
klædningsartikler,  fødevarer,  etc. 

Der  blev  vist  en  udmærket  film  af  br.  Ejnar  Jensen  fra 
Horsens,  hvorefter  str.  Jane  Rudholt,  som  fornylig  har 
været  på  besøg  i  De  forenede  Stater,  gav  en  detailleret  tale 
om  Kirken's  storslåede  velfærdsarbejde  i  Amerika.  Til  slut 
talte  br.  Arthur  Haun  kort  om  det  kommende  års  vel- 
færdsarbejde. 

Der  var  sørget  for  forfriskninger  fra  velfærdsplanens 
side,  og  tilberedelsen    og  serveringen    af  disse  var  under 


ledelse  af  str.  Rudholt  og  str.  Haun. 


Don  L.  Christensen, 
distriktspræsident. 

Kredslærernes  budskab 

Jesus  Kristus,  verdens  Frelser  og  Forløser. 

I  denne  måned  fejres  julen  verden  over,  nogle  steder 
med,  andre  steder  uden  Kristus.  Men  vi  vil  lade  enhver 
holde  jul  på  deres  måde  og  her  kun  tale  lidt  om,  hvad  vi 
forstår  ved  jul.  Kristus  blev  født  i  Betlehem,  og  når  julen 
stunder  til,  synger  vi  som  alle  andre  de  gamle  julesalmer 
om  barnet  i  krybben  og  hyrderne  på  marken.  Vi  husker 
englenes  ord  »Eder  er  en  Frelser  født«,  og  at  denne  glæde 
skulle  være  for  hele  folket.  Vi  fortæller  vore  børn  om 
Jesus  Kristus,  Gud's  enbårne  Søn,  der  ved  at  lade  sig  føde 
her  på  jorden  blev  een  af  os,  men  som  dog  havde  magt 
og  kraft  nok  til  at  leve  sit  liv  uden  synd  og  til  sidst  brød 
dødens  bånd,  og  som  ved  al  give  sit  eget  liv  for  vore  syn- 
der tilvejebragte  opstandelse  for  alle.  For  os  mennesker 
ville  dette  have  været  umuligt  uden  Kristus,  og  derfor  bør 
vi  huske  på,  at  det  er  formedelst  Kristi  nåde,  vi  er  frelste; 
Nephi  siger  det  således:  »Af  nåde  er  vi  frelste  efter  at 
have  gjort  alt,  hvad  vi  kunne.«  (II  Nephi,  25:23.)  Efter 
at  have  gjort  alt.  hvad  vi  kunne!  Lad  os 
huske  disse  ord  og  alle  prøve  at  holde  Gud's  bud  for  der- 
igennem at  erholde  den  største  af  alle  velsignelser,  en 
frelse  i  Gud  vor  evige  Fader's  rige.  Må  dette  budskab,  som 
skulle  være  en  glæde  for  hele  folket,  blive  til  en  velsignel- 
se for  Dem  alle,  og  lad  det  så  blive  kendt  i  land  og  i  by, 
at  HERREN  HAR  TALET  PÅNY! 

Henry  højborg. 


Vi  beklager,  at  vort  blads  oktober-  og  novembernummer 
begge  har  været  mindre  hvad  sidernes  størrelse  angår. 
Dersom  De  af  denne  grund  måtte  ønske  et  andet  eksem- 
plar af  disse  to  numre  i  bladels  sædvanlige  størrelse,  be- 
des De  venligst  meddele  os  det,  og  vi  vil  med  glæde  sende 
Dem  et  andet  eksemplar  af  disse  to  numre.  Red. 

FRA  MISSIONENS  PRÆSIDENTSKAB 


Må  Herren's  fred  være  over  Deres  hjem  i  denne  juletl 
og  gennem  hele  det  næste  år! 

»Jeg  så  den  store  by  Jerusalem  og  andre  byer.    Og  ji 

så  byen  Nazaréth,  og  i  byen  Nazareth  så  jeg  en  jomfru,  < 

hun  var  overordentlig  skøn  og  hvid.    Og  det  skete,  at  j( 

så,  at  hun  blev  bortført    i    ånden,  og  efter  at  hun  hav< 

været  bortført  i  ånden  for  en  tid,  talte  engelen  til  mig  c 

sagde:    »Se!«    Og  jeg  så  jomfruen  igen  med  et  barn  i  a 

mene.    Og  engelen  sagde  til  mig:    »Se,  det  Gud' s  Lam,  jj 

den  evige  Fader's  Søn!« 

(I  Nephi,  11:13,  19- -21.) 

Således  blev  Frelseren's  fødsel  forudsagt  af  en  al  Gud 
profeter  på  den  vestlige  halvkugle.  Mange  profeter  h; 
udtalt  et  lignende  budskab,  som  blev  virkeliggjort,  da  he. 
menneskehedens  Frelser  blev  født  i  Betlehem  i  tiderm 
midte. 

»Og  straks  var  der  med  engelen  en  himmelsk  hærskan 
mangfoldighed,  som  lovede  Gud  og  sagde:  »Ære  være  Gu 
i  det  højeste!  og  fred  på  jorden!  i  mennesker  velbehag 

(Lukas,  2:13,14.) 

Ja,  Hans  budskab  var  et  fredens  budskab,  et  håbets  bu< 
skab,  et  budskab,  som  ville  bringe  alle  dem  evigt  liv,  soi 
ville  følge  Ham  og  adlyde  Hans  lærdomme. 

lidJFred  efterlader  jeg  eder,  min  fred  giver  jeg  eder;  jeg 
Br  eder  ikke,  som  verden  giver.    Eders  hjerte  forfærdes 
jepe  og  forsage  ikke!« 

Jfcisse  beroligende  ord  kommer  fra  Fredens  Prins  til 
ijlns  trofaste  tilhængere.  Der  er  ikke  noget,  vi  trænger 
(fté  til  i  daig  end  denne  velsignelse,  som  giver  fred,  lykke 
(»et  hjerte  uden  frygt.  Disse  velsignelser  kan  også  blive 
ile,  dersom  vi  blot  vil  følge  og  efterleve  Kristi  lærdom- 
jfiog  er  villige  til  at  betale  prisen.  Thi  prisen  for  fred 
■lykke  er  retfærdighed. 

■ed  at  følge  Herren's  lærdomme,  ved  at  vende  os  mod 

Jim  og  omvende    os    fra  synden,  ved  at  gøre  godt  mod 

Jftre,  kan  vi  opnå  fred,  lykke  og  velstand.    Dersom  men- 

\kene  blot  ville  lære  at  elske  hinanden,  så  ville  all  det 


■d  og  den  uvenlighed,  som  har  eksisteret  i  verden,  snart 
Opvinde. 

sYi  sender  Dem  alle  vore  bedste  julehilsener  med  ønsket 
n  en  rigtig  glædelig  jul  og  et  god!  nytår.  Lad  os  få  jule- 
■dfen  til  at  vare  hele  det  kommende  år,  og  lad  os  give 
-llryk  for  den  ved  at  elske  vore  medmennesker,  ved  at 
«$rae  Herren,  og  ved  at  følge  og  adlyde  Hans  lærdomme, 
.    ir  Herre  Jesu  Kristus,  Fredens  Prins! 

1  Edward  H.  Sørensen. 

Henry  J.  Løjborg.         Richard  C.  Jensen. 

HVEM  ER  SATAN? 

Svarene: 
Adventister: 

»Et  skabt  væsen,  en  falden  engel.  Til  sidst  bliver  han 
tilintetgjort  sammen  med  alle  andre  genstridige.« 

Baptister: 

»Et  åndeligt  væsen,  som  eftertragter  omstyrtelsen  af 
alt  godt.    Et  personligt  overhoved  for  alt  ondt.« 

Jesu  Kristi  kirke  af  sidste-dages  hellige: 

»En  individuel  personlighed  uden  legeme;  den  faldne 
Lucifer  i  oprør  mod  Gud  og  Kristus  og  søgende  at  om- 
styrte genløsningens  og  frelsens  guddommelige  plan.« 

Den  græsk-katolske  kirke: 

»En  ånd,  revset  på  grund  af  sit  oprør  mod  den  aller- 
højeste magt.    Han  blev  en  mørkets  engel.« 

Englands  kirke: 

»Er  en  personlig  ånd.  Også  et  fysisk  og  moralsk  onde, 
som  kun  forstås  som  påvirkninger  af  menneskene.« 

Lutheraner: 

»En  falden  engel,  et  virkeligt,  usynligt  væsen.  Engang 
var  han  en  af  de  vigtigste  af  de  ophøjede  væsener  i 
skabelsen.  Stedse  frister  han  menneskene  til  at  for- 
sage Gud.« 

Methodister: 

»Er  den  onde  indflydelses  magt  overalt  i  universet. 
Tror,  at  der  muligvis  findes  en  personlig  djævel.« 

Presbyterianer: 

»Tror,  at  han  er  ondskabens  personliggørelse  »den 
onde  ånds  personlighed«.  Er  i  virkeligheden  en  eksi- 
sterende åndelig  magt  —  ondskabens  kilde.« 

Den  romersk-katolske  kirke: 

»Er  en  af  de  onde  ånder,  som  blev  kastet  ud  af  him- 
len på  grund  af  sit  oprør.    Er  en  personlighed.« 

Unitarer: 

»En  opdigtet  person,  der  forestiller  ondskaben.  Bi- 
belske beretninger  om  satan  anerkendes  ikke.« 

„Nyt  fra  hjælpeorganisationerne" 


Kvindelig  hjælpeforening. 

(Oversættelse  af  et  brev  fra  Kvindelig  hjælpeforenings 
hovedbestyrelse  i  Salt  Lakc  City  til  str.  Minnie  B.  Søren- 
sen, præsidenlinde  for  Kvindelig  hjælpeforening  i  den  dan- 
ske mission.) 

5.  oktober,  1950. 

Det  var  vidunderligt  at  åbne  kassen  fra  Danmark  og 
omhyggelig  pakke  de  gaver  ud,  som  den  danske  Kvinde- 
lig hjælpeforening  havde  sendt  til  Kvindelig  hjælpefor- 
enings bygning.  Vasen  af  kgl.  porcelain  med  dens  smuk- 
ke form,  de  smukke  farver  og  sø-motivet,  er  meget  smuk, 
og  den  lille  figur  forestillende  en  lille  pige  er  udsøgt.  Det 
er  sjældne  gaver,  som  både  vidner  om  en  udsøgt  smag  og 
den  smukke  kunst  i  Danmark. 

Det  er  med  meget  stor  glæde,  at  vi  modtager  disse  ga- 
ver som  et  udtryk  for  kærlighed  og  loyalitet  hos  de  dan- 
ske søstre  i  Kvindelig  hjælpeforening.  Enhver  af  disse 
søstre  kan  føle,  at  hun  har  del  i  Kvindelig  hjælpeforenings 
bygning,  og  de,  som  i  fremtiden  besøger  bygningen,  kan 
være  stolte  over  gaven  fra  de  danske  søstre. 

Vil  De  overfor  præsident  Sørensen  udtrykke  vor  tak- 
nemmelighed, fordi  han  har  givet  tilladelse  til,  at  søstrene 
kunne  tage  del  i  dette  arbejde,  som  er  så  vigtigt  for  Kvin- 
delig hjælpeforening,  og  når  De  rejser  omkring  til  gre- 
nene, beder  vi  Dem  overbringe  vor  hilsen  og  tak  for  gaven. 

Vi  takker  Dem,  str.  Sørensen,  fordi  De  er  gået  i  spidsen 
for  at  få  søstrene  i  den  danske  mission  til  at  slutte  sig  til 
deres  søstre  overalt  i  verden  og  yde  deres  bidrag  med  en 
gave  til  Kvindelig  hjælpeforenings  bygning.  Vi  lakker 
Dem  ligeledes  for  den  udmærkede  smag,  De  har  vist  ved 
valget  af  gaven.  Vi  vil  snarest  sende  Dem  et  fotografi  af 
gaverne  sammen  med  hovedbestyrelsen. 

Må  Gud  velsigne  Dem  i  Deres  ansvarsfulde  kald, 

Deres  hengivne  søstre 
Belle  S.  Spafford.    Marianne  C.  Sharp.     Velma  N.  Simonsen. 
Hovedbestyrelsen. 

Fra  oktober-rapporten  fra  Herning  gren: 

(Der  findes  i  denne  gren  13  indskrevne  medlemmer,  som 
i  oktober  måned  har  haft  127  arbejdstimer). 

Vi  har  haft  nogle  ekstra  arbejdsdage  og  ligeledes  ar- 
bejdsaftener.  Vor  ekstra  mandag  aften  blev  benyttet  til 
arbejdsaften,  og  efter  hvert  møde  har  vi  en  times  arbejde. 
Hveranden  lørdag  har  vi  arbejdsdag  fra  kl.  14  til  22.  Vi 
skal  have  basar  i  nær  fremtid,  og  vi  har  meget  travlt  med 
at  få  tingene  færdige,  ligesom  vi  også  er  ved  at  oparbejde 
et  lager  her  i  grenen  til  velfærdsplanen  og  lagerhuset  i 
Ånhus. 

Rapportbøger  og  protokoller. 

Det  vil  snart  være  den  første  januar,  og  vi  begynder  et 
nyt  år.  Hvor  mange  bøger  vil  De  behøve  til  kredslærer- 
inderne? De  bedes  venligst  indsende  Deres  bestillinger  til 
os,  således  at  De  kan  have  dem  parate  til  Deres  kredslæ- 
rerinders første  besøg  i  januar  måned.  Der  vil  ligeledes 
blive  tilsendt  Dem  en  ny  protokol  i  god  tid  for  Deres 
første  møde  i  januar  måned.  De  bedes  påse,  at  de  gamle 
protokoller  er  i  orden  med  alle  oplysninger  indført  i  dem. 
Derefter  bedes  De  efter  Deres  sidste  møde  i  december  må- 
ned udfærdige  Deres  årlige  rapport  udfra  disse  og  derpå 
sende  dem  til  os  her  i  København. 

Hvilken  betydning  har  julen  egentlig  for  os? 

Lad  os  feje  alle  verdslige  traditioner  og  skikke,  som 
mennesket  har  opsat,  til  side  og  betragte  julen,  som  den 
skulle  være,  og  hvad  ser  vi  så?  Vi  ser  begyndelsen  til  en 
jordisk  mission  med  den  ene  hensigt  at  gennemføre  men- 
neskets evige  liv  og  udødelighed.  Det  er  så  let  at  følge 
andre  menneskers  traditioner  og  blot  gøre  julen  til  en 
lille  ferie  fuld  af  fester  og  fornøjelser. 

Men  dersom  vi  overholder  denne  højtids  sande  ånd,  så 
kan  vi  ikke  udelukke  Kristus  og  Hans  mission  herfra. 
Julen  fejres,  fordi  Kristus  kom  til  verden.  Han  viser  os 
den  vej,  ad  hvilken  vi  engang  atter  kan  komme  tilbage  til 
Gud.    Kristus  betyder  frelse  —  frelse  kræver  antagelse  af 

evangeliet  —  antagelse  af  evangeliet  betyder  at  være  ak- 
tivt medlem  af  Kirken  —  at  være  et  aktivt  medlem  af  Kir- 
ken betyder  at  tjene  Ham  og  holde  Hans  bud  og  befalin- 
ger. Lad  os  i  endnu  højere  grad  end  før  ære  julen  ved 
al  ære  Kristus.  Vi  glæder  os  sammen  med  Dem  over  ju- 
lens budskab  og  den  glæde,  den  bringer  os.  og  vi  ønsker 
Dem  alle  en  rigtig  glædelig  Jul! 

Minnie  B.  Sørensen. 
Mary  Kaiser. 


Søndagsskolen 

Julen  fejres  som  en  blanding  af  en  kristen  højtid  og 
hedenske  skikke.  Det  er  rigtigt,  at  den  feststemning  brin- 
ger glæde,  men  det  er  ikke  det,  der  er  meningen  og  hen- 
sigten med  julen.  Julen  er  en  fest  for  tilbedelse  af  Jesu- 
barnet og  ikke  en  fest,  hvor  vi  skal  tilbede  de  jordiske  ting. 

I  begyndelsen,  da  julen  blev  fejret,  var  den  en  åndelig 
fest,  og  den  havde  ingen  af  de  nu  brugte  skikke,  der  er 
fremherskende  i  dag.  Den  var  en  hellig  fastedag  og  var 
en  sjælens  festdag.  Lige  til  pilgrimmenes  tid  var  det  sådan, 
men  senere  blev  julen  ikke  taget  i  den  højtidelige  betyd- 
ning. Den  er  blevet  lystig  og  verdslig.  Dette  er  måske  ud- 
mærket, hvis  dens  oprindelige  betydning  ikke  er  glemt, 
så  længe  vi  veed,  at  julen  er  andet  end  dans.  juletræ,  jule- 
gaver, julemand,  nisser,  o.  s.  v. 

Lad  os  altid  i  vore  tanker  beholde  den  oprindelige  me- 
ning med  julen,  således  at  vi  kan  takke  vor  himmelske 
Fader,  fordi  han  lod  sin  elskede  Søn  fødes  her  på  jorden. 

Vi  sender  Dem  alle  vore  bedste  hilsener  i  anledning  af 
julen,  idet  vi  opmuntrer  Dem  alle  til  at  holde  vore  pro- 
grammer, som  vi  har  planlagt,  i  overensstemmelse  med 
Gud's  vilje.  Vi  søger  ikke  efter  det  verdslige,  men  vi  sø- 
ger efter  en  frelse  for  vor  sjæl. 

En  rigtig  glædelig  jul  og  et  godt  nytår  ønskes  Dem  alle! 

På  hovedbestyrelsens  vegne, 
Richard  C.  Jensen. 

Ungdomsforeningen 

Ungdomsforeningens  særlig  møde  i  december  måned 
skulle  selvfølgelig  have  et  julemotto.  Julen  er  årets  stør- 
ste højtid.  Fremfør  et  aftenmøde,  som  (giver  udtryk  her- 
for. Ingen  andre  sange  er  i  den  grad  kendte  og  elskede 
som  julens  sange.  De  største  og  mest  kendte  sange  er  ble- 
vet skrevet  til  vor  Frelser's  ære  og  pris. 

Det  foreslås,  at  De  forbereder  en  smuk  julesang  og  et 
tableu,  som  er  bygget  over  mottoet  »Kristi  fødsel«  som 
hjælp  til  et  smukt  program.  Udvælg  nogle  af  de  bedst 
kendte  og  mest  skattede  julesange.  Gør  hele  fremstillin- 
gen heraf  så  enkel  som  mulig,  men  sørg  for,  at  det  udfø- 
res på  bedst  mulig  måde.  Der  kan  meget  let  skrives  en 
lille  fortælling,  som  kunne  fortælles  i  tilknytning  til  san- 
gene, som  fortæller  om  Kristi  fødsel,  hyrderne  på  marken, 
de  vise  mænd  fra  Østerland  og  andet,  som  vil  kunne  hjæl- 
pe Dem  til  at  fremstille  en  virkelig  god  julefortælling. 
Materiale  til  den  fortælling  kunne  tages  ud  fra  Det  nye 
testamente  og  de  mange  smukke  fortællinger,  som  er  ble- 
vet skrevet  om  vor  Frelser's  fødsel.  Dersom  man  tager 
versene  direkte  fra  Det  nye  testamente,  i  særdeleshed  ver- 
sene i  Lukas  evangeliet,  vil  dette  være  den  smukkeste  for- 
tælling til  at  ledsage  julesangene  om  »Kristi  fødsel«. 

Et  andet  forslag,  som  De  måske  kunne  benytte,  er  et 
lille  skuespil  »Julesangenes  historie«  baseret  på  julesange- 
nes oprindelse  og  historie.  Scenen  kunne  forestille  en  mor 
og  hendes  tre  børn  juleaften.  Der  høres  julesange  i  bag- 
grunden eftersom  julehistorien  fortælles.  Historierne  om 
julesangene  fortælles  med  afbrydelser,  hvor  disse  sange 
synges. 

Måske  har  De  planlagt  at  ville  afholde  en  fest  med  dans 
eller  lignende  i  månedens  løb.  Juletiden  er  en  tid  fuld  af 
godt  humør  og  glæde.  Lad  Deres  fest  være  lige  så  strå- 
lende som  lysene  på  juletræet  og  lige  så  munter  som  den 
gode,  gamle  julemand! 

De  bedste  ønsker  om  en  glædelig  jul! 

Richard  C.  Jensen. 
Ruth  Hansen. 

Primary 

Ved  De,  at  hovedbestyrelsen  har  forskellige  skuespil  og 
sketch  beregnet  til  børn?  Dersom  De  skulle  få  lyst  til  at 
instudere  et  skuespil  med  børnene,  så  skriv  til  os,  og  vi 
vil  sende  Dem  nogle  forskellige  skuespil. 

Mange  af  børnene  her  i  Danmark  kender  intet  til  Kir- 
ken's  ledende  mænd,  og  vi  tænkte,  at  børnene  måske  ville 
være  interesserede  i  at  have  et  billede  af  dem  og  derved 
få  et  større  kendskab  til  dem.  (Billedet  kan  fås  ved  hen- 
vendelse til  hovedbestyrelsen.) 

Der  er  en  hel  del  børn  i  primary  i  Amerika,  som  ønsker 
en  penneven.  Børn  er  altid  interesserede  i  at  høre  fra  børn 
i  andre  lande,  og  primarybørn  er  selvfølgelig  interesserede 
i  at  høre  om  Zion.  Hvis  nogle  af  de  større  børn  i  Deres 
primary  har  lyst  til  at  få  en  sidste-dages  hellig  penneven, 
så  send  os  navn  og  adresse  samt  barnets  alder  og  interes- 
ser. Der  kan  på  denne  måde  knyttes  venskabsbånd,  som 
varer  hele  livet. 

Vi  opmuntrer  ligeledes  til  brugen  af  scrap-bøger,  og 
for  at  hjælpe  Dem  hermed,  så  sender  vi  hver  måned  nogle 
billeder  ud  til  børnene,  som  de  kan  farvelægge,  og  vi  be- 
der Dem  om  virkelig  at  benytte  disse.  Vi  foreslår  ligele- 
des, at  De  finder  andre  billeder  i  ugeblade,  aviser  o.  a., 
som  børnene  kan  bruge  og  sætte  i  deres  scrap-bøger. 

Til  slut  vil  vi  ønske  Dem  og  Deres  primarybørn  en  rig- 
tig glædelig  jul  og  et  godt  nytår!  Må  Gud  altid  velsigne 
Dem! 

Bestyrelsen  for  primaryorganisa- 
tionen  i   den   danske  mission, 

Valeen  Sørensen. 
Henny  Holmegaard. 


Genealogisk  forening 

Vi  læser  i  bibelen  »Således  elskede  Gud  verden,  at  han 
gav  sin  Søn,  den  Enbårne«.  Det  er  for  at  minde  os  om 
denne  store  gave,  at  vi  giver  vor  familie  og  venner  julega- 
ver.   Vi  har  alle  så  uendelig  meget  at  være  taknemmelige 

for.  Lad  os  vise  vor  taknemmelighed  i  vore  gerninger,  og 
når  vi  giver  gaver,  så  lad  os  vise  vor  kærlighed  mod  Gud 
og  vore  medmennesker.  Den  største  lykke  i  livet  opnås 
ved  at  gøre  noget  for  andre.  Når  vi  arbejder  indenfor  det 
genealogiske  arbejde,  udfører  vi  det  arbejde  for  vore  af- 
døde slægter,  som  de  ikke  selv  kan  udføre.  Vi  ønsker,  at 
julens  fred  og  den  sande  juleånd  må  være  hos  Dem,  ikke 
alene  i  julen,  men  gennem  hele  året.  Lad  os  føle  den  sam- 
me glæde  som  hyrderne  ude  på  marken,  da  Herren' s  engel 
havde  forkyndt  det  største  glædens  budskab,  der  nogen- 
sinde er  blevet  forkyndt  på  denne  jord,  thi  de  »priste 
og  lovede  Gud«.  En  sådan  glæde  vil  være  den  sande  og 
oprigtige  juleglæde! 

En  rigtig  glædelig  jul  og  et  godt  og  velsignet  nytår  øn- 
skes Dem  alle  af 

Genealogisk  forening's  hovedbestyrelse, 
Ida  P.  Lubbers. 
Inger  Pedersen. 


j    EFTERARSKONFERENCERNE  ! 

Odense  distrikt.   21.,  22.  og  23.  oktober. 

Det  første  møde  i  forbindelse  med  konferencen  var  ungdoms- 
foreningernes instruktionsmøde  lørdag  eftermiddag,  hvor  der 
blev  givet  mange  vejledende  råd,  ikke  blot  til  gavn  for  funktio- 
nærer i  ungdomsforeningerne,  men  for  enhver,  der  havde  in- 
teresse i  Kirken's  organisation  og  arbejde. 

Lørdag  aften  kl.  19,30  afholdtes  sangkorets  koneert  under 
ledelse  af  ældste  Gilbert  Stevenson.  Koncerten  var  tilrettelagt 
med  mottoet  „Bed,  så  skal  der  gives  eder;  søg,  så  skulle  I  fin- 
de." (III  Nephi,  14:7.)  I  forbindelse  med  hver  af  korets  sange 
blev  der  oplæst  et  skriftsted  fra  Mormon's  bog,  der  bekræftede 
og  understregede,  hvad  sangene  gav  udtryk  for.  Det  var  en 
yderst  vellykket  koncert,  som  de  mange  tilstedeværende  fik 
rigt  udbytte  af. 

Søndagens  møder  begyndte  kl.  8,30  med  Kvindelig  hjælpe- 
forening's  og  præstedømmets  møder,  som  begge  gav  henholds- 

vis  søstrene  og  brødrene  styrke  og  opmuntring  til  at  udføre  ar- 
bejdet for  Herren's  sag. 

Ved  søndagsskolens  møde  Kl.  10,00  gav  mange  søskende  og 
venner  udtryk  for  deres  glæde  ved  at  arbejde  i  søndagsskolen 
og  for  dens  store  betydning  for  både  unge  og  ældre.  Tiden  blev 
derefter  overgivet  til  missionspræsident  Edward  H.  Sørensen, 
som  talte  om,  at  det  er  Kirken's  hensigt  at  lære  os  evangeliet, 
som  vil  bringe  os  lykke.  Str.  Minnie  B.  Sørensen  talte  om  det 
store  ansvar  og  den  pligt,  forældre  har  overfor  deres  børn,  ved 
at  opdrage  dem  i  evangeliets  lærdomme.  Derpå  kaldte  missions- 
præsidenten  flere  af  distriktets  missionærer  op,  for  at  de  kunne 
bære  deres  vidnesbyrd. 

Kl.  14,30  afholdtes  der  et  møde  med  konferencens  motto 
„Mormon's  bog,  Gud's  ord  påny"  som  grundlag  og  over  emnet 
„Hvad  er  Mormon's  bog?"  De  mange  taler,  som  blev  holdt  af 
missionærerne,  forklarede  på  en  meget  tydelig  måde,  hvad 
Mormon's  bog  er.  Ind  imellem  talerne  sang  et  missionærkor 
nogle  af  Kirken's  sange  om  Mormon's  bog.  Der  var  næppe  een, 
der  forlod  dette  møde  uden  at  føle  sit  vidnesbyrd  om  Mormon's 
bog's  sandhed  styrket,  eller  uden  at  nære  et  stærkt  ønske  om 
at  studere  den. 

Søndagens  aftenmøde,  som  begyndte  kl.  19,00,  blev  en  stor 
oplevelse  for  alle,  som  overværede  det.  Inden  man  gik  over  ti) 
aftenens  taler,  blev  Kirken's  generalautoriteter  og  den  danske 
missions  autoriteter  opretholdt  af  forsamlingen.  Missionspræsi- 
dent Sørensen  og  præsident  Henry  J.  Løjborg  og  præsident  Ri- 
chard C.  Jensen  fra  missionens  præsidentskab  talte  til  forsam- 
lingen, og  deres  taler  var  i  så  rigt  mål  præget  af  Gud's  inspira- 
tion, at  såvel  Kirken's  medlemmer  som  undersøgere  af  Kirken 
følte  den  styrke,  der  lå  bag  hvert  ord.  Til  afveksling  hørtes 
sange  sunget  af  Odense  grens  sangkor. 

Kvindelig  hjælpeforening's  basar  mandag  aften  kl.t19,30  dan- 
nede en  smuk  afslutning  på  denne  opbyggende  og  uforglemme- 
lige konference.  De  små  lokaler  var  fyldt  med  søskende  og 
venner,  der  glædede  sig  over  de  mange  smukke  ting,  som  var 
blevet  fremstillet  til  denne  basar.  Efter  et  kort  forprogram, 
hvor  bl.  a.  str.  Minnie  B.  Sørensen  takkede  for  det  store  arbej- 
de, der  var  udført,  og  derefter  talte  om  de  mange  velsignelser, 
dette  ville  bringe,  begyndte  selve  basaren.  Der  blev  serveret 
forskellige  forfriskninger,  og  alle  tilbragte  en  dejlig  aften  sam- 
men. 

Alle  konferencens  møder  var  under  præsidium  af  missions- 
præsident  Edward  H.  Sørensen  og  under  ledelse  af  distrikts- 
præsident  Theral  Nielsen, 

Århus  distrikt.   14.,  15.  og  16.  oktober. 

Lørdag  eftermiddag  afholdtes  en  konference  for  alle  funktio- 
nærer i  ungdomsforeningen  i  Århus  distrikt.  Så  godt  som  alle 
distriktets  grene  var  repræsenteret.  Mødet  var  under  ledelse  af 
præsident  Richard  C.  Jensen  fra  missionens  præsidentskab,  og 
det  instruerende  program  blev  fremført  af  str.  Ruth  Hansen  fra 
hovedbestyrelsen  for  G.  U.  F.  og  str.  Minnie  R.  Sørensen. 

Kl.  19,30  afholdt  Århus  gren's  sangkor  under  ledelse  af  br. 
Emil  Andersen  en  vellykket  koncert.  Missionspræsident  Ed- 
ward H.  Sørensen  talte  kort  over  den  musik,  der  fremførtes  og 
over  koncertens  motto  „Mormon's  bog".    Der  var  236  tilstede. 

Søndag  morgen  kl.  8,30  afholdt  præstedømmet  og  Kvindelig 
hjælpeforening  møder.  Præstedømmets  møde  blev  besøgt  af  71 
brødre  fra  distriktet.  Der  blev  givet  flere  gode  taler,  og  mis- 
sionspræsident Sørensen  og  1.  rådgiver  i  missionens  præsident- 
skab, Henry  J.  Løjborg,  talte  inspirerende  og  opmuntrende  til 
brødrene. 

Til  Kvindelig  hjælpeforening's  møde  var  der  mødt  ca.  100 
søstre.  Der  aflagdes  rapporter  fra  alle  grene  i  distriktet.  Str. 
Minnie  R.  Sørensen,  som  ledede  mødet,  takkede  for  de  gode 
rapporter  og  for  det  store  arbejde,  som  søstrene  udførte.  Den 
ældste  søster  i  Kvindelig  hjælpeforening,  str.  Kirstine  Jensen, 
som  er  83  år,  overrakte  str.  Sørensen  en  buket  blomster.  Der- 
efter talte  nogle  af  søstrene  ganske  kort.  „De  syngende  mødre^s 
kor  fra  Silkeborg  og  Århus  sang  to  af  Kirken's  smukke  sange, 
og  til  sidst  talte  præsident  Richard  C.  Jensen  fra  missionens 
præsidentskab  og  opmuntrede  søstrene  til  at  fortsætte  arbejdet 
indenfor  Kirken. 

Søndagsskolens  møde  begyndte  kl.  10,00  med  252  tilstedevæ- 
rende. Hver  af  søndagsskolens  klasser  medvirkede  på  program- 
met imed  sang  og  tale,  og  efter  denne  del  af  programmet  blev 
tiden  overgivet  til  missionspræsidenten,  som  bad  nogle  af  di- 
striktets missionærer  om  at  bære  deres  vidnesbyrd  for  forsam- 
lingen. Str.  Minnie  R.  Sørensen  talte  ud  fra  Mormon's  bog  og 
om  troens  og  bønnens  store  betydning. 

Om  eftermiddagen  afholdt  distriktets  missionærer  et  møde 
med  Mormon's  bag  som  emne.  Alle  taler  blev  fremført  på  en 
sådan  måde,  at  alle  de  tilstedeværende  på  en  let  og  forståelig 
måde  iblev  oplyst  om  Mormon's  bog's  fremkomst  og  lærdomme. 

Kl.  19,00  begyndte  aftenens  store  møde.  Efter  Kirken's  gene- 
ralautoriteter og  den  danske  missions  autoriteter  var  blevet  op- 
retholdt af  forsamlingen  talte  præsident  Sørensen  ganske  kort 
om  udnævnelsen  af  Kirken's  nye  apostel.  Distriktspræsident 
Don  L.  Christensen  talte  om,  at  vi  mennesker  må  vælge,  om  vi 
vil  følge  enten  det  gode  eller  det  onde.    Præsident  Richard  C, 

Jensen  fra  missionens  præsidentskab  talte  derefter  om  Gud's 
profeter  og  bar  vidnesbyrd  om  evangeliet,  således  som  det  frem- 
stilles i  Mormon's  bog.  1.  rådgiver  i  missionens  præsidentskab, 
Henry  J.  Løjborg,  talte  om  efterlevelsen  af  Gud's  bud  og  befa- 
linger. Til  slut  talte  missionspræsidenten  om  de  velsignelser, 
som  vil  følge  dem,  der  altid  vil  gøre  Gud's  vilje.  Årbus  grens 
sangkor  sang  til  afveksling  mellem  talerne. 

Mandag  aften  afholdt  Kvindelig  hjælpeforening  en  basar, 
hvortil  der  var  imødt  ca.  150  søskende  og  venner.  De  smukt  ud- 
færdigede håndarbejder  solgtes  ved  auktion,  og  der  var  serve- 
ring af  is  og  æblekage.  Alle  tilbragte  en  dejlig  aften  sammen, 
som  dannede  en  god  afslutning  på  en  vellykket  konference. 

Alle  konferencens  møder  var  under  præsidium  af  missions- 
præsident  Edward  H.  Sørensen  og  under  ledelse  af  distrikts- 
præsident  Don  L.  Christensen. 


Ålborg  distrikt.   28.,  2<J.  og  30.  oktober. 

Konferencen  indledtes  med  ungdomsforeningernes  instruk- 
tionsmøde  lørdag  eftermiddag.  Ungdomsforeningernes  hoved- 
bestyrelse og  str.  Minnie  B.  Sørensen  talte  til  de  forsamlede 
funktionærer  fra  G.  U.  F.  om  det  kommende  års  program. 

Kl.  19,30  indledtes  sangkorets  koncert,  hvortil  der  var  mødt 
205  søskende  og  venner.  Koret  sang  under  ledelse  af  ældste 
Rulen  N.  Jørgensen  mange  af  Kirken's  smukke  sange,  og  ind 
imellem  hørte  forskelige  solonumre.  Præsident  Richard  C.  Jen- 
sen fra  missionens  præsidentskab  talte  over  sangen  „Løft  din 
stemme,  glad  og  ren". 

Søndag  morgen  kl.  8,30  afholdt  præstedømmet  og  Kvindelig 
hjælpeforening  møder.  48  brødre  var  kommet  tilstede  til  dette 
møde,  hvor  flere  af  de  lokale  brødre  talte  om  arbejdet  indenfor 
præstedømmet  og  dets  betydnig.  Missionspræsident  Edward  H. 
Sørensen  og  1.  rådgiver  i  missionens  præsidentskab,  Henry  J. 
Løjborg,  gav  mange  gode  råd  og  instruktioner  med  hensyn  til 
præstedømmets  funktioner. 

Ved  Kvindelig  hjælpeforen ing's  møde  var  der  mødt  mange  af 
søstrene  fra  grenene  i  distriktet.  Mødet  var  under  ledelse  af  str. 
Minnie  B.  Sørensen,  som  talte  om  næstekærlighed,  og  hvorledes 
der  kan  gives  udtryk  herfor  gennem  Kvindelig  hjælpeforening's 
arbejde.  Flere  af  søstrene  gav  udtryk  for  deres  glæde  over  ar- 
bejdet. Præsident  Jensen  fra  missionens  præsidentskab  talte  til 
søstrene  om  vigtigheden  af  deres  arbejde  indenfor  Kirken.  Un- 
der mødet  sang  „De  syngende  mødre"s  kor  flere  af  Kirken's 
sange. 

Kl.  10,00  begyndte  søndagsskolens  møde.  Efter  et  udmærket 
program,  hvor  såvel  børnene  som  de  voksne  fra  alle  distriktets 

grene  »havde  fået  anledning  til  at  give  udtryk  for  deres  taknem- 
lighed over  at  kunne  tilhøre  søndagsskolen,  hlev  tiden  overgivet 
til  missionspræsidenten.  Str.  Minnie  B.  Sørensen  talte  om  vig- 
tigheden af,  at  forældrene  lærer  deres  hørn  at  vandre  retskaf- 
fent for  Herren.  Derefter  talte  flere  af  distriktets  missionærer, 
som  alle  bar  stærke  vidnesbyrd  om  evangeliet  og  dets  sandhe- 
der. Til  slut  talte  missionspræsidenten  om  bønnen  og  dens  be- 
tydning og  om  Mormon's  bog's  sandhed.  Der  var  til  dette  møde 
mødt  221. 

Ved  dåbsmødet,  som  afholdtes  kl.  18,15,  blev  der  døbt  16  nye 
søskende.  Tilstede:    80. 

Søndag  eftermiddag  afholdtes  der  kl.  14,30  et  møde  af  missio- 
nærerne. Gennem  taler  og  sang  forklarede  missionærerne  de 
124  tilstedeværende  om  Mormon's  bog's  fremkomst,  dens  bud- 
skab og  store  betydning. 

Kl.  19,00  begyndte  aftenens  store  møde,  hvortil  der  var  mødt 
208.  Kirken's  generalautoriteter  og  missionens  autoriteter  blev 
opretholdt  af  forsamlingen,  hvorefter  tiden  blev  overgivet  til 
missionspræsidenten,  der  gav  udtryk  for  sin  glæde  ved  at  være 
tilstede  og  derefter  talte  om  indsættelsen  af  Kirken's  nye  apo- 
stel. Distriktspræsident  John  G.  Clawson  talte  om  den  styrke, 
vi  får  ved  efterlevelse  af  evangeliets  principper.  Ældste  Val 
Hancock,  som  afløser  ældste  Clawson  i  dennes  stilling,  talte  om 
vigtigheden  af  familiebønnen  og  bar  vidnesbyrd  om  Kirken  og 
dens  sandheder.  Præsident  Richard  C.  Jensen  talte  ud  fra  Mor- 
mon's bog.  Præsident  Henry  J.  Løjborg  talte  om  overholdelsen 
af  visdømsordet  og  efterlevelsen  af  Gud's  bud  og  befalinger. 
Præsident  Edward  H.  Sørensen  talte  om  efterlevelsen  af  evan- 
geliet og  de  velsignelser,  der  vil  følge  efter.  Mellem  disse  taler 
sang  sangkoret  flere  af  sangene  fra  koncerten.  Det  var  et  ufor- 
glemmeligt møde  for  alle,  der  var  tilstede;  Herren's  ånd  var  i 
sandhed  tilstede  ved  dette  møde. 

Mandag  aften  sluttede  konferencen  med  en  fest  til  fordel  for 
budgetfondet.  Der  var  et  udmærket  underholdningsprogram,  og 
de  mange  tilstedeværende  fik  en  dejlig  afslutning  på  en  ufor- 
glemmelig konference. 

Alle  konferencens  møder  var  under  præsidium  af  missions- 
præsident  Edward  H.  Sørensen  og  under  ledelse  af  distrikts- 
præsident  John  G.  Clawson. 

Fra  missionsmarken 


Esbjerg:  Ungdomsforeningen  i  Esbjerg  gren  afholdt  den  31. 
oktober  en  særdeles  vellykket  høstfest,  og  de  ca.  85  tilstedevæ- 
rende havde  en  virkelig  fornøjelig  aften  sammen.  I  aftenens 
løb  var  der  foruden  programmet,  som  bestod  i  sang,  musik  og 
oplæsning  på  Jydsk,  også  broget  underholdning  med  blandt 
andet  „Molbohistorier",  duetter  fra  „En  søndag  på  Amager", 
fællessang,  morsomme  optrin  på  scenen,  og  der  blev  ligeledes 
anledning  til  en  „Svingom"  til  harmonikamusik.  Som  forfrisk- 
ning blev  der  serveret  æblekage.  Det  blev  en  aften,  vi  sent  vil 
glemme.  Gudrun  Pedersen. 


DÅB 


KØBENHAVN : 

16.  september : 
Bodil  Marie  Bøgh  Jørgensen, 

døbt  af  ældste  Dan  W.  Ander- 
sen,   håndspålæggelse    af    sam- 
me. 
80.  oktober : 

Ejnar  Corelli,  døbt  af  ældste 
Olaf  A.  P.  Miller,  håndspålæg- 
gelse af  samme. 

Erna  Zuleima  Helga  Møller 
Corelli,  døbt  af  ældste  Olaf  A. 
P.  Miller,  håndspålæggelse  af 
samme. 

Elizabeth  Willie  Corelli,  døbt 
af  ældste  Olaf  A.  P.  Miller, 
håndspålæggelse  af  samme. 

Einar  Lykke  Corelli,  døbt  af 
ældste  Olaf  A.  P.  Miller,  hånds- 
pålæggelse af  samme. 

ÅRHUS: 

19.  september : 
Rasmus      Anton       Lundgaard 

Jensen,     døbt    af     ældste     Don 


Christensen, 
af  samme. 


håndspålæggelse 


ESBJERG : 

1.  oktober : 
Henny    Frederikke    Petersen, 

døbt  af  ældste  Richard  C.  Jen- 
sen, håndspålæggelse  ;if  sam- 
me. 

Gudrun  Agnes  Petersen,  døbt 

af  ældste  Richard  C.  Jensen, 
håndspålæggelse  af  ældste  Milo 
L.  Price. 

Sonja  Magdalene  Mathiasen 
Christiansen,  døbt  af  ældste  Ri- 
chard C.  Jensen,  håndspålæg- 
gelse af  ældste  Ejnar  Nielsen. 

ODENSE : 

20.  oktober: 

Dagny  Karoline  Vendelbo  Al- 
bertsen Magers,  døbt  af  ældste 
Theral  R.  Nielsen,  håndspålæg- 
gelse af  ældste  N.  T.  Lind- 
hardt. 


Vi   ønsker   disse   søskende   hjertelig   til   lykke   og   velkommen 
i  Kirken! 

Velsignelser: 

Århus:  Den  22.  oktober  blev  Edger  Dodd  og  Ragna  Katrine 
Henriksen  Dodd's  to  børn,  Alice  Dodd  og  Ivy  Dodd,  velsignet  af 
henholdsvis  ældste  Eugene  R.  Keene  og  ældste  Lynn  Wilkes. 


Ordinationer: 

København:  Den  16.  oktober  blev  Poul  Jakobsen  ordineret 
til  lærer  af  præst  Knud  Hentzen. 

Samme  dag  blev  Lars  Aage  Kristian  Rruun  ordineret  til  lærer 
af  præst  Pauli  Rasmussen. 

Den  18.  oktober  blev  Robert  Erik  Harry  Jensen  ordineret  til 
diakon  af  ældste  Chr.  Nielsen. 

Den  29.  oktober  blev  Jørgen  Koch  Larsen  ordineret  til  dia- 
kon af  ældste  John  D.  Wall. 

Ålborg:  Den  29.  oktober  blev  Hilmar  Frode  Lassen  ordine- 
ret til  ældste  af  missionspræsident  Edward  H.  Sørensen. 

Århus:  Den  15.  oktober  blev  Jens  Charles  Hansen  ordineret 
til  ældste  af  ældste  Henry  J.  Løjborg. 

Samme  dag  blev  Frode  Holst  Sørensen  ordineret  til  ældste 
af  missionspræsident  Edward  H.  Sørensen. 

Esbjerg:  Den  8.  oktober  blev  Orla  Imanuel  Olesen  ordineret 
til  diakon  af  ældste  E.  Lloyd  Nielsen. 

Odense:  Den  22.  oktober  blev  følgende  brødre  ordineret 
til  diakon:  Willy  Carl  Max  Grawe  blev  ordineret  af  ældste  Royd 
Pett.  Kai  Marius  Lykkegaard  blev  ordineret  af  ældste  Douglas 
Andrus.  Frederik  Alfred  Pedersen  blev  ordineret  af  ældste 
Henry  J.  Løjborg. 

Samme  dag  blev  Svend  Helge  Peter  Svendsen  ordineret  til 
lærer  af  missionspræsident  Edward  H.  Sørensen. 


Fødselsdag: 

København:  Den  18.  december  fylder  broder  Christian 
Nielsen  75  år.  Vi  vil  herved  ønske  broder  Nielsen  rigtig  hjer- 
telig til  lykke  med  fødselsdagen,  og  må  Herren  velsigne  ham! 

Emigrationer: 

Esbjerg:  Den  27.  september  emigrerede  Arly  Vang  og  Anita 
Vang  til  Salt  Lake  City,  Utah. 

Dødsfald: 

København:  Den  25.  september  døde  broder  Hans  Nielsen 
Ogaard  i  en  alder  af  87  år.  Broder  Ogaard  havde  indtil  sin  syg- 
dom været  et  meget  aktivt  medlem  af  Kirken,  navnlig  indenfor 
det  genealogiske  arbejde,  hvor  han  i  lang  tid  arbejdede  som 
Kirken's  genealog.    Æret  være  broder  Ogaard's  minde! 

Udelukkelser: 

København:  Den  12.  juli  blev  følgende  søskende  udeluk- 
ket af  Kirken: 

Lilly  Cecelia  Nielsen,  Kaj  Gudmon  von  Bagge,  Viggo  Bisbjerg 
og  Ejnar  Caspersen. 

Den  12.  august  blev  følgende  to  søstre  udelukket  af  Kirken: 

Alma  Hansine  Juliane  Kruse  og  Ingeborg  Johanne  Reinbothe. 

Den  19.  september  blev  følgende  søskende  udelukket  af 
Kirken : 

Erna  Marie  Hjelm,  Jørgen  Hugo  Hjelm  og  Heinrich  Lissaw. 

Missionærankomster: 

Følgende  missionærer  er  ankommet  til  den  danske  mission: 

29.  oktober:  Alice  Fay  Rasmussen,  Magrath,  Alberta,  Kanada, 
beskikket  til  at  arbejde  i  København.  Joseph  R.  Nelson,  Nephi, 
Utah,  beskikket  til  at  arbejde  i  Esbjerg.  Leon  R.  McCarrey, 
Richmond,  Utah,  beskikket  til  at  arbejde  i  Århus.  Neldon  D. 
Oyler,  Loa,  Utah,  beskikket  til  at  arbejde  i  Århus.  Howard  C. 
Petersen,  Hyrum,  Utah,  beskikket  til  at  arbejde  i  Ålborg. 

30.  oktober:  Dean  E.  Christensen,  Pleasant  Grove,  Utah,  be- 
skikket til  at  arbejde  i  Esbjerg.  Rolynn  D.  Hansen,  Pocatello, 
Idaho,  beskikket  til  at  arbejde  i  Ålborg. 

3.  november:  Niels  L.  Petersen  og  Ingeborg  O.  Petersen, 
Springfield,  Oregon,  beskikket  til  at  arbejde  i  Odense.  Ray  H. 
Beckett,  Los  Angeles,  Kalifornien,  beskikket  til  at  arbejde  i  Hor- 
sens. Harold  A.  Larsen,  Montepelier,  Idaho,  beskikket  til  at  ar- 
bejde i  Ålborg.  Kay  R.  Peterson,  Manti,  Utah,  beskikket  til  at 
arbejde  i  Fredericia. 

Vi  byder  disse  nye  missionærer  hjertelig  velkommen  til  de- 
res arbejde  i  den  danske  mission! 

Missionærforflyttelser: 

Følgende  missionærer  er  blevet  forflyttet  i  den  danske  mis- 
sion:  Den  18.  oktober:    F.  Boyd  Russel  fra  Silkeborg  til  Århus. 

Dennis  Carlson  fra  Århus  til  Silkeborg.  Den  27.  oktober:  Val  J. 
Hancock  fra  København  til  Ålborg.  Den  28.  oktober:  Vilda  H. 
Johnson  fra  København  til  Århus.  Den  1.  november:  Jacob  C. 
Jensen  og  Leona  Jensen  fra  København  til  Ålborg.  Vincent  A. 
Birch  fra  Ålborg  til  Hjørring.  Den  7.  november:  Derrell  M. 
Andersen  fra  Vordingborg  til  Slagelse.  Thad  Kirkham  fra  Oden- 
se til  Vejle.  Alma  D.  Andersen  fra  Vejle  til  Århus.  Richard 
Goldsberry  fra  Århus  til  Svendborg.  Gilbert  Tronier  fra  Århus 
til  København.  Brentnall  H.  Barlow  fra  Middelfart  til  Odense. 
Robert  W.  Breinholt  fra  Fåborg  til  Sønderborg.  Keith  Borup  fra 
Fåborg  til  Odense.  Boyd  Pett  fra  Svendborg  til  Horsens.  Neal 
Jørgensen  fra  Odense  til*  København.  Clyde  B.  Christensen  fra 
Odense  til  Ålborg.  Blaine  LeCheminant  fra  Sønderborg  til  Es- 
bjerg. Milton  Larsen  fra  Fredericia  til  Ålborg.  N.  Mardell  Niel- 
sen fra  Esbjerg  til  Slagelse.  Roger  Olsen  fra  Skive  til  Køben- 
havn. Darrell  Bickmore  fra  Frederikshavn  til  Ålborg.  Dwayne 
Larsen  fra  København  til  Skive.  Gerald  Webb  fra  København 
til  Randers.  Rex  Smith  fra  Vordingborg  til  Esbjerg.  Clifford 
May  fra  Roskilde  til  Odense.  Benjamin  Andersen  fra  Slagelse 
til  Århus.  Raydon  Madsen  fra  Ålborg  til  Frederikshavn.  Hobert 
Stay  fra  Frederikshavn  til  Ålborg.  Mark  Jensen  fra  Slagelse  til 
København.  Paul  Hansen  fra  Ålborg  til  Middelfart.  Rolynn 
Hansen  fra  Ålborg  til  Frederikshavn.  Gordon  Andersen  fra 
Randers  til  Århus.  Victor  Olsen  fra  Århus  til  Roskilde.  Den  11. 
november:  Rulen  N.  Jørgensen  fra  Ålborg  til  Århus.  Den  18. 
lTovember:  James  P.  Thomas  fra  Silkeborg  til  Herning.  Allen 
R.  Mickeisen  fra  Silkeborg  til  Esbjerg. 


Missionærafløsninger: 

Følgende  missionærer  er  blevet  hæderligt  afløst  fra  deres 
arbejde  i  den  danske  mission: 

Andreas  Johansen,  den  28.  oktober  efter  sidst  at  have  arbej- 
det i  Horsens.  Elsie  H.  Johansen,  den  28.  oktober  efter  sidst 
at  have  arbejdet  i  Århus. 

John  G.  Clawson,  den  1.  november  efter  sidst  at  have  arbej- 
det i  Ålborg.  Arthur  J.  Harris,  den  1.  november  efter  sidst  at 
have  arbejdet  i  København.  Richard  Steed,  den  1.  november 
efter  sidst  at  have  arbejdet  i  Hjørring. 

Olaf  A.  P.  Miller,  den  10.  november  efter  sidst  at  have  ar- 
bejdet i  København. 

Eugene  R.  Keene,  den  17.  november  efter  sidst  at  have  ar- 
bejdet i  Herning. 

Lloyd  E.  Nielsen,  den  18.  november  efter  sidst  at  have  arbej- 
det i  Esbjerg. 

